אנה מליקיאן

אנה מליקיאן (בארמנית: Աննա Մելիքյան; ברוסית: Анна Меликян; נולדה ב-8 בפברואר 1976 בבאקו, ברית המועצות) היא במאית ומפיקת קולנוע וטלוויזיה ארמנית-רוסייה זוכת פרסים. לאחר השתתפותה בפסטיבל הסרטים סאנדנס היא נמנתה ברשימת "10 הבמאים המבטיחים" של וראייטי.

 ביוגרפיה 
אנה מליקיאן נולדה בבאקו, וגדלה בירוואן. מאוחר יותר, למדה מלקיאן צילום קולנועי בהרוסית, האוניברסיטה הממלכתית של צילום במוסקבה, שם הוענק לה בשנת 2000 פרס סנט אנה עבור סרטה הקצר "על פי בקשה" (До востребования). לאחר סיום הלימודים היא קיבלה מענק מטעם ארגון "גוסקינו" הרוסי, ובעזרתו פתחה בקריירה ביצירת סרטים תיעודיים וסרטי טלוויזיה. סרטה העלילתי הראשון של מליקיאן היה "מאדים" (Марс) משנת 2004, אשר בכורתו הייתה בפסטיבל הסרטים הבינלאומי בברלין.

בשנת 2007 יצא סרטה השני של מליקיאן "בת הים" (Русалка), אשר זכה בפרס FIPRESCI בפסטיבל הסרטים הבינלאומי בברלין, בפרס הבימוי בפסטיבל סאנדנס, והיה מועמד לפרס האוסקר הרוסי. הסרט מבוסס סיפור אגדה, בדומה לסיפור של הנס כריסטיאן אנדרסן באותו השם, ויוצר נרטיב סאטירי על החברה הרוסית, על עושר והבדלי מעמד, וכן על תפקידי מגדר ומקומן של נשים בחברה.

סרטה "כוכב" (Звезда), משנת 2014, זכה בפרס קינוטאבר לבימוי הטוב ביותר, וסרטה משנת 2015, "על אהבה" (Квартет), שהיה מבוסס על שני סרטים קצרים אותם יצרה קודם לכן, זכה בשני פרסי קינוטאבר ראשיים, פרס הסרט הטוב ביותר, וכן פרס המפיצים. הסרט זכה גם בפרס נשר הזהב הרוסי, ובפרס הבימוי בפסטיבל הסרטים הבינלאומי באירלנד.

מגזין וראייטי מינה את מליקיאן לרשימת עשרת הבמאים המבטיחים.

ב-2005 הקימה מליקיאן חברת הפקה משלה, "מגנום", ליצירת סרטים וסדרות טלוויזיה, ולמציאת ופיתוח כישרונות חדשים בקולנוע הרוסי.

 פרסים 
 פסטיבל הסרטים הבינלאומי בברלין, 2008, פרס FIPRESCI עבור: "בת הים" (2007)
 קלרמון-פראן הבינלאומי פסטיבל סרטים קצרים, 2001, פרס השופטים המיוחד, עבור "על פי בקשה" (2000)
 משמש הזהב, בפסטיבל הסרטים הבינלאומי בירוואן, 2008, לסרט העלילתי הטוב ביותר, עבור "בת הים" (2007)
 פסטיבל קרלובי וארי, 2008, פרס המצלמה העצמאית, עבור "בת הים" (2007)
 פסטיבל הסרטים הבינלאומי במלבורן, 2001, פרס העיר מלבורן לסרט הניסיוני הקצר הטוב ביותר, עבור "על פי בקשה" (2000)
 פסטיבל הסרטים הבינלאומי בסופיה, 2008, גראן פרי, עבור "בת הים" (2007)
 פסטיבל הסרטים סאנדנס, 2008, פרס הבימוי, עולם הקולנוע – דרמה, עבור "בת הים" (2007)
 קינוטאבר, ציון לשבח לסרט הקצר, "על אהבה 2" (2011)
 קינוטאבר, פרס הבימוי, עבור הסרט "כוכב" (2014)
 קינוטאבר, 2015, גראן פרי, וכן פרס המפיצים, עבור הסרט "על אהבה" (2014)
 פסטיבל הסרטים הבינלאומי של אירלנד, פרס הבימוי, עבור הסרט "על אהבה"
 מינוי כ"במאית השנה" על ידי המגזינים Snob ו-Interview
 פרס נשר הזהב לסרט העלילתי הטוב ביותר, עבור הסרט "על אהבה"

 פילמוגרפיה 
שנהסרטבימויתסריטהפקההערות 1998 Andante  במהלך הלימודים 1999 Полетели   2000 До востребования   2002 Контрабас ("על פי בקשה")    2004 Марс ("מאדים")   2004Проклятие клана Онассисов סרט תיעודי 2007 Русалка ("בת הים")   2007 Семейка Ады  2008 Домовой  2008 М+Ж (Я Люблю Тебя)  2009 Невеста любой ценой  2010 Назад в СССР  2010 Рита  2011 Свадьба по обмену  2011 Только ты  2011 Про любовь    קצר2011Красавчик2012Выйти замуж за миллионера2012Схватка2013Любовь на миллион2013Там, где ты2013Про любовь 2 קצר2014Папа напрокат2014Под каблуком2014Верю-не верю2014Дневник Луизы Ложкиной סדרת טלוויזיה2014Такое настроение, адажио Баха и небольшой фрагмент из жизни девушки Лены קצר2014Звезда ("כוכב")2015Про любовь2015Квартет ("על אהבה") סדרת טלוויזיה20158 קצר2015Кризис нежного возраста סדרת טלוויזיה2015Сын Росомахи2017Про любовь. Только для взрослых2017Яна+Янко2019Фея2020Трое

 קישורים חיצוניים 

 הערות שוליים 

קטגוריה:באקו: אישים
קטגוריה:במאיות קולנוע רוסיות
קטגוריה:מפיקי קולנוע רוסים
קטגוריה:במאיות טלוויזיה רוסיות
קטגוריה:תסריטאי טלוויזיה רוסים
קטגוריה:תסריטאי קולנוע רוסים
קטגוריה:רוסיות שנולדו ב-1976
קטגוריה:רוסים שנולדו ב-1976